Ma kry R500 borg na sy baba vermoor
Die 28-Jarige vrou wat verlede maand haar een maand oue baba vermoor het, is op R500 borgtog vrygelaat.
VonkMedia het vroeër berig dat die vrou glo op 26 Junie die owerhede na haar huis, digby Hebron, ontbied en 'n saak van ontvoering aanhangig gemaak het. Sy het glo beweer dat twee mans by haar huis opgedaag het en haar kêrel gesoek het. Die mans het glo daarna haar baba gevat en gevlug.
'n Lid van die publiek het 'n dag daarna die baba in 'n rivier sien dryf en dadelik die owerhede ontbied. Die owerhede het die vrou ondervra, waarna sy eindelik erken het dat sy die baba vermoor en in die rivier gegooi het. Sy het op 19 Julie in die hof verskyn en aansoek om borgtog gedoen.
Die vrou is borgtog van R500 toegestaan, omdat sy glo goed saamgewerk het en dat sy 'n vaste adres het. Hierdie saak sal weer op 11 Augustus hervat word vir verdere ondersoek.